पाएं अपने शहर की ताज़ा ख़बरें और फ्री ई-पेपरडाउनलोड करें
देशभर में फैली कोरोना महामारी से बचाव के लिए एहतियात बरतने के निर्देश दिए जा रहे हैं, लेकिन कुछ लोगों के कान पर जूं तक नहीं रेंग रही। इतनी मौतें हो रही हैं, लेकिन उनको इसकी परवाह ही नहीं है। तभी तो वे कोरोना जांच कराने से बच रहे हैं और अगर कोई उन्हें कोरोना टेस्ट कराने को कह देता है तो वे मारपीट करने पर उतर आते हैं।
ऐसा ही एक मामला हिमाचल प्रदेश के चंबा जिले में सामने आया। सिविल अस्पताल डलहौजी में तैनात चिकित्सक ने अस्पताल आए एक व्यक्ति को कोरोना के लक्ष्ण देखते हुए उसे कोरोना जांच करवाने को कहा, लेकिन बात मानने की बजाया उस शख्स और उसके साथ आए लोगों ने डॉक्टर पर हमला बोल दिया। उन्होंने डॉक्टर के साथ मारपीट की। यह घटना अस्पताल में लगे CCTV में कैद हो गई है।
मामले की जानकारी देते हुए डॉ. क्षितिज ने बताया कि वह किहार अस्पताल में तैनात हैं, लेकिन कोविड के चलते इन दिनों उनकी डियूटी सिविल अस्पताल में लगी हुई थी। सुबह करीब 5 बजे एक मरीज को लेकर कुछ लोग आए। मरीज में कोरोना के लक्ष्ण दिख रहे थे, इसलिए उन्होंने मरीज का कोरोना टेस्ट कराने को कह दिया। लेकिन वे बहसबाजी और मारपीट करने पर उतर आए।
उन्होंने इस मामले की जानकारी जिला चिकित्सक एसोसिएशन चंबा को दे दी है। आला अधिकारियों को भी मामले से अवगत करा दिया गया है। लेकिन महामारी को लेकर इस तरह की लापरवाही ठीक नहीं है। अगर कोरोना के लक्ष्ण नजर आ रहे हैं तो जांच जरूर करवानी चाहिए, क्योंकि इस महामारी का इलाज नहीं है। ऐसे में बचाव ही उपाय है। समय रहते कोरोना वैक्सीन भी लगवा लेनी चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn